കേരളത്തിെന്റ രണ്ട് വെങ്കലം ഒന്നിച്ചപ്പോള് സ്വര്ണത്തിളക്കം പി.ആര്. ശ്രീജേഷും മാനുവല് ഫെഡ്രറിക്കും ഒരേ വേദിയില് കൊച്ചി: കേരളത്തിെന്റ സ്വന്തമായ രണ്ട് ഒളിമ്ബിക്സ് വെങ്കല മെഡല് ഒരുമിച്ചപ്പോള് പ്രസരിച്ചത് സ്വര്ണത്തിളക്കം. രണ്ട് മെഡലും കൊണ്ടുവന്ന ഹോക്കി ഗോള് കീപ്പര്മാര് വിവരിച്ച അനുഭവങ്ങള്ക്ക് കഠിനാധ്വാനത്തിെന്റ മിന്നും നിറവും. വി.പി.എസ് ഹെല്ത്ത്കെയര് ചെയര്മാന് ഡോ. ഷംസീര് വയലില് പി.ആര്. ശ്രീജേഷിന് പ്രഖ്യാപിച്ച ഒരുകോടി രൂപ പാരിതോഷികം കൈമാറാനാണ് 1972ലെ മ്യൂണിക്സ് ഒളിമ്ബിക്സ് ഇന്ത്യന് ടീം ഗോള്കീപ്പര് മാനുവല് ഫെഡ്രറിക് എത്തിയത്.ശ്രീജേഷ് ഇെല്ലങ്കില് ഇക്കുറി ഇന്ത്യന് ഹോക്കീ ടീം തന്നെ ഉണ്ടാകുമായിരുന്നില്ലെന്ന് മാനുവല് ഫെഡ്രറിക് പറഞ്ഞു. മുന്നില് കളിക്കുന്ന ഓരോരുത്തരുടെയും ശക്തിയും കുറവും ഗോള് കീപ്പര്ക്ക് അറിയാന് കഴിയും. ആരൊക്കെ ബോള് സ്റ്റോപ് ചെയ്യുന്നു, ആരൊക്കെ മിസ് ചെയ്യുന്നു എെന്നല്ലാം ഗോള്കീപ്പര് കാണുന്നുണ്ട്. ഹിറ്റ് ആന്ഡ് റണ് എന്ന നിലയിലാണ് ഇന്ന് നമ്മുടെ ടീമിെന്റ കളി. എന്നാല്, അടുത്ത പാരിസ് ഒളിമ്ബിക്സിന് തയാറെടുക്കുേമ്ബാള് വേഗമേറിയ ഡ്രിബിള് കളിക്കാരാണ് വേണ്ടത് 49 വര്ഷം മുമ്ബ് നെതര്ലന്ഡ്സിനെ തോല്പിച്ച് വെങ്കലം നേടിയ ടീമില് അംഗമായിരുന്ന മാനുവല് വിവരിച്ചു. ജര്മനിയുമായുള്ള വെങ്കല പോരാട്ടത്തില് അവസാന പെനാല്റ്റി തടുക്കാന് കഴിഞ്ഞിരുന്നില്ലെങ്കില് തെന്റ പ്രായക്കൂടുതലിെന്റ പേരിലെ കുറ്റപ്പെടുത്തലുകള് കേള്ക്കേണ്ടി വരുമായിരുന്നുവെന്ന് ശ്രീജേഷ് പറഞ്ഞു. നന്ദി ലഭിക്കാത്ത ജോലിയാണ് ഹോക്കിയില് ഗോള് കീപ്പറുടേത്. ജയിച്ചാല് ആര് ഗോളടിച്ചെന്നാകും ചോദിക്കുക. ഗോള് വഴങ്ങി തോറ്റാല് ഗോള് കീപ്പര് ആരാണെന്നും. ഇപ്പോഴത്തെ അഭിനന്ദനങ്ങള് എല്ലാം രണ്ടുമാസം കഴിഞ്ഞാല് തീരും. പിന്നെ ഞാനൊരു സാധാരണക്കാരനായി മാറും. 15 വര്ഷമൊക്കെ കളിച്ച് കായികരംഗം വിട്ടാല് പഴയ ഓര്മകളില് മാത്രമാകും ജീവിതം. ഇത്രയും വലിയ തുക എെന്റ ജീവിതത്തിെന്റ ആകെ സമ്ബാദ്യമാണ്. ഭാവിജീവിതം കഴിയാന് ഇതുമാത്രമാണ് ബാക്കി ശ്രീജേഷ് പറയുന്നു. നിലവില് ബംഗളൂരുവില് ഹോക്കി പരിശീലകനായ മാനുവല് ഫെഡ്രറിക്കിന് വി.പി.എസ് ഹെല്ത്ത് കെയറിെന്റ പാരിതോഷികമായി 10 ലക്ഷം രൂപ ശ്രീജേഷ് തന്നെ പ്രഖ്യാപിച്ച് കൈമാറി. കേരളത്തിെന്റ ഹോക്കിയുടെ വളര്ച്ചക്ക് സ്വകാര്യ അക്കാദമികളും പരിശീലനവും വേണമെന്ന് ശ്രീജേഷ് പറഞ്ഞു. പലവട്ടം സംസ്ഥാന സര്ക്കാറിനുമുന്നില് ഹോക്കി പരിശീലനത്തിെന്റ കാര്യം പറയുന്നുണ്ടെങ്കിലും നടപടികള് ഉണ്ടായിട്ടില്ലെന്ന് മാനുവല് ഫെഡ്രറിക് ചൂണ്ടിക്കാട്ടി. വി.പി.എസ് ഹെല്ത്ത് കെയര് ഇന്ത്യ മേധാവി ഹാഫിസ് അലി ഉള്ളാട്ട്, കോര്പറേറ്റ് കമ്യൂണിക്കേഷന് മേധാവി രാജീവ് മാങ്കോട്ടില് എന്നിവരും പങ്കെടുത്തു.